rejauldu/bengali-wikipedia huggingface dataset:
চতুরঙ্গ সঞ্জীবা মধুসন (; জন্ম: ৯ আগস্ট ১৯৯৩; চতুরঙ্গ মধুসন নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব শ্রীলঙ্কা নৌবাহিনী এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৫–১৬ মৌসুমে, শ্রীলঙ্কান ক্লাব কলম্বো নৌবাহিনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; কলম্বো নৌবাহিনীর হয়ে ০০ মৌসুম অতিবাহিত করার পর ২০১৮–১৯ মৌসুমে তিনি শ্রীলঙ্কা নৌবাহিনীতে যোগদান করেছেন। ২০১৬ সালে, চতুরঙ্গ শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন চতুরঙ্গ সঞ্জীবা মধুসন ১৯৯৩ সালের ৯ই আগস্ট তারিখে শ্রীলঙ্কায় জন্মগ্রহণ করেছেন।  আন্তর্জাতিক ফুটবল ২০১৬ সালের ৮ই জানুয়ারি তারিখে, মাত্র ২২ বছর ৪ মাস ৩০ দিন বয়সে, ডান পায়ে ফুটবল খেলায় পারদর্শী চতুরঙ্গ বাংলাদেশের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৮২তম মিনিটে রক্ষণভাগের খেলোয়াড় সুবাস মধুসনের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি বাংলাদেশ ২–৪ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে চতুরঙ্গ সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল শ্রীলঙ্কা  ২০১৬  ১  ০ ২০২১  ২  ০ সর্বমোট  ৩  ০  তথ্যসূত্র  বহিঃসংযোগ             বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:শ্রীলঙ্কান ফুটবলার বিষয়শ্রেণী:শ্রীলঙ্কার আন্তর্জাতিক ফুটবলার বিষয়শ্রেণী:শ্রীলঙ্কা ফুটবল প্রিমিয়ার লিগের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
ইয়ে জাওয়ানি হ্যায় দিওয়ানি (; ) ২০১৩ সালের একটি হিন্দি রোমান্টিক ড্রামা চলচ্চিত্র যেটি পরিচালনা করেছিলেন অয়ন মুখার্জি। কাহিনী লিখেছিলেন অয়ন মুখার্জি এবং হোসেন দালাল এবং প্রযোজনা করেছিলেন করণ জোহর। চলচ্চিত্রটিতে রণবীর কাপুর এবং দীপিকা পাড়ুকোন মুখ্য ভূমিকায় অভিনয় করেছিলেন। রণবীর-দীপিকা জুটির এটি ছিলো দ্বিতীয় চলচ্চিত্র; এর আগে তারা 'বাচনা এ্যায় হাছিনো' (২০০৮) চলচ্চিত্রে কাজ করেছিলেন। চলচ্চিত্রটিতে কাল্কি কেকল্যাঁ এবং আদিত্য রায় কাপুরও গুরুত্বপূর্ণ ভূমিকায় ছিলেন। নব্বইয়ের দশকের অভিনেত্রী মাধুরী দীক্ষিত রণবীর কাপুরের সঙ্গে 'ঘাঘরা' নামের একটি গানে নেচেছিলেন। ২০১৩ সালের মার্চে চলচ্চিত্রটি মুক্তি পাবার কথা থাকলেও মুক্তি পায় মে মাসে। মুক্তির পর চলচ্চিত্রটি ব্যাপক ব্যবসাফল হয়েছিলো। ৫৯তম ফিল্মফেয়ার পুরস্কার অনুষ্ঠানে চলচ্চিত্রটি বেশ অনেক বিষয়শ্রেণীতে মনোনয়ন পেয়েছিলো; সেরা চলচ্চিত্র, সেরা অভিনেতা (রণবীর কাপুর), সেরা পরিচালনা (অয়ন মুখার্জি), সেরা সহ অভিনেতা (আদিত্য রায় কাপুর), সেরা সহ অভিনেত্রী (কাল্কি কেকল্যাঁ) এবং আরো অনেক। ইয়ে জাওয়ানি হ্যায় দিওয়ানি চলচ্চিত্রটি ভারতের হিন্দি ভাষার অন্যতম সর্বোচ্চ আয়কারী চলচ্চিত্রের মধ্যে একটি।   তথ্যসূত্র    বহিঃসংযোগ           বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় বন্ধু সম্পর্কিত হাস্যরস চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:প্রীতম সুরারোপিত চলচ্চিত্র বিষয়শ্রেণী:২০১৩-এর নাট্য চলচ্চিত্র বিষয়শ্রেণী:মহারাষ্ট্রে ধারণকৃত চলচ্চিত্র বিষয়শ্রেণী:জম্মু ও কাশ্মীরে ধারণকৃত চলচ্চিত্র বিষয়শ্রেণী:রাজস্থানে ধারণকৃত চলচ্চিত্র বিষয়শ্রেণী:ইউটিভি মোশন পিকচার্সের চলচ্চিত্র বিষয়শ্রেণী:মানালি, হিমাচল প্রদেশের পটভূমিতে চলচ্চিত্র
জনতা কলেজ বাংলাদেশের উত্তরাঞ্চলের নীলফামারী জেলার ডিমলা উপজেলায় অবস্থিত একটি কলেজ। কলেজটি ১৯৯৩ সালে প্রতিষ্ঠিত হয়। বর্তমানে কলেজটি জাতীয় বিশ্ববিদ্যালয় অধিভুক্ত।   ইতিহাস জনতা কলেজ ১৯৯৩ সালে উপজেলার দ্বিতীয় কলেজ হিসেবে প্রতিষ্ঠিত হয়। প্রতিষ্ঠাকালীন সময়ে কলেজটিতে রাজশাহী শিক্ষা বোর্ডের অধীনে শুধু উচ্চ মাধ্যমিক পর্যায়ে পড়ানো হতো। ২০১০ সালে স্নাতক (পাশ) কোর্স চালু হয়।   বর্তমান চিত্র  বর্তমানে জনতা কলেজে ৩টি বিষয়ে স্নাতক (সম্মান) ২টি বিভাগে স্নাতক (পাশ) এবং উচ্চ মাধ্যমিক পর্যায়ে পাঠ্যদান করা হয়।   বিভাগসমূহ   উচ্চ মাধ্যমিক  মানবিক বিভাগ  বিজ্ঞান বিভাগ  ব্যবসায় শিক্ষা বিভাগ  স্নাতক (পাশ)  বিএ  বিএসএস  স্নাতক (সম্মান)  রাষ্ট্রবিজ্ঞান  অর্থনীতি  ইতিহাস   সহশিক্ষা কার্যক্রম    তথ্যসূত্র    বহিঃসংযোগ   জনতা কলেজ নীলফামারী জেলা তথ্য বাতায়ন  বিষয়শ্রেণী:নীলফামারী জেলার মহাবিদ্যালয় বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
মহা ভূমিকম্প ১৯৯৪ সালের বাংলাদেশী প্রণয়ধর্মী নাট্ট্য চলচ্চিত্র। চলচ্চিত্রটি পরিচালনা করেছেন সুভাষ সোম। শ্রেষ্ঠাংশে অভিনয় করেছেন মান্না, বনশ্রী, আমিন খান, আহমেদ শরীফ, খালেদা আক্তার কল্পনা সহ আরও অনেকে।  চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।  কাহিনি সংক্ষেপ  অভিনয়ে মান্না বনশ্রী আমিন খান নিশী আহমেদ শরীফ প্রবীর মিত্র আব্বাস আমির সিরাজী রাতিন সিরাজ হায়দার কাবিলা দিপুল মেঘলা বাবুল আহমেদ মায়া চৌধুরী আবু সাইদ খান মর্জিনা মন্টু তৃষা হলী আমিন সঙ্গীত মহা ভূমিকম্প চলচ্চিত্রের গান রচনা করেছেন গাজী মাজহারুল আনোয়ার ও দেওয়ান নজরুল। সুর ও সঙ্গীতায়োজন করেছেন আবু তাহের এবং গানে কণ্ঠ দিয়েছেন শাকিলা জাফর, বেবী নাজনীন, খালিদ হাসান মিলু, ঝুমু খান ও শুভ্র দেব।  পুরস্কার ও মনোনয়ন   তথ্যসূত্র   বহিঃসংযোগ  বাংলাদেশ ফিল্ম আর্কাইভ  বিষয়শ্রেণী:১৯৯৪-এর চলচ্চিত্র বিষয়শ্রেণী:আবু তাহের সুরারোপিত চলচ্চিত্র
টমাস রিচার্ডসন (৬ জুন ১৮২১ - ২৯ ডিসেম্বর ১৮৯০)  একজন ইংরেজ সামুদ্রিক ইঞ্জিন প্রস্তুতকারক এবং লিবারেল পার্টির রাজনীতিবিদ ছিলেন।   জীবন  রিচার্ডসন ক্যাসেল ইডেন, কাউন্টি ডারহাম -এ জন্মগ্রহণ করেছিলেন, তিনি টমাস রিচার্ডসনের ছেলে, একজন জাহাজ নির্মাতা এবং হার্টলপুলে একটি ইঞ্জিনিয়ারিং কাজের মালিক। রিচার্ডসন ক্যাসেল ইডেনে তার বাবার লোহার ফাউন্ড্রিতে একজন শিক্ষানবিশ হিসাবে শুরু করেছিলেন। ১৮৫০ সালে তার পিতার মৃত্যুর পর, রিচার্ডসন এবং তার ভাই জন ব্যবসার দায়িত্ব নেন যা টি. রিচার্ডসন সন্স নামে ব্যবসা করত। ১৮৫১ সালে তারা তাদের প্রথম সামুদ্রিক ইঞ্জিন তৈরি করার পর তাদের ব্যবসা ছিল সামুদ্রিক ইঞ্জিন তৈরি করা। তারা অল্প সময়ের জন্য জাহাজ নির্মাণকারীও ছিল, কিন্তু কোম্পানির এই দিকটি ১৮৫৭ সালে ব্যবসার বাইরে চলে যায়।Port Cities - Hartlepool  রিচার্ডসন ১৮৬৮ সালের সাধারণ নির্বাচনে দ্য হার্টলপুলসের নতুন এনফ্রাঞ্চাইজড বরোতে পার্লামেন্টের জন্য ব্যর্থ হয়ে দাঁড়ান। ১৮৭৪ সালের সাধারণ নির্বাচনে তিনি এই আসনে জয়লাভ করেন, কিন্তু আর্থিক কারণে তিনি ১৮৭৫ সালের জুলাই মাসে হাউস অফ কমন্স থেকে চিলটার্ন হানড্রেডস নিয়ে পদত্যাগ করেন। সাধারণ নির্বাচন,  এবং ১৮৯০ সালের ডিসেম্বরে ৬৯ বছর বয়সে তার মৃত্যুর আগ পর্যন্ত আসনটিতে অধিষ্ঠিত ছিলেন। ১৮৮৫ সালে আইরিশ হোম রুল নিয়ে লিবারালরা বিভক্ত হলে, রিচার্ডসন বিচ্ছিন্ন লিবারেল ইউনিয়নিস্ট পার্টিতে যোগ দেন এবং ১৮৮৬ সালে লিবারেল ইউনিয়নিস্ট হিসাবে ফিরে আসেন।  রিচার্ডসন 1884 সালে কার্ক্লেভিংটন হল নির্মাণ না করা পর্যন্ত ইয়ার্মের কির্কলেভিংটন গ্রেঞ্জে থাকতেন। তিনি কাউন্টি ডারহামের জেপি এবং ডেপুটি লেফটেন্যান্ট এবং ইয়র্কশায়ারের নর্থ রাইডিংয়ের জেপি ছিলেন। Debrett's House of Commons and Judicial Bench 1886 তিনি হার্টলপুল পোর্ট এবং হারবার কমিশনারদের সদস্য ছিলেন। এছাড়াও তিনি হার্টলপুলস বাইসাইকেল ক্লাবের সভাপতি ছিলেন।Hartlepools Bicycle Club - 21 May 1881   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:ইংল্যান্ডের নির্বাচনী এলাকা থেকে লিবারেল ইউনিয়নিস্ট পার্টির সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৯০-এ মৃত্যু বিষয়শ্রেণী:১৮২১-এ জন্ম
মেহমেদ গরমেজ (জন্ম 1959) সাবেক প্রেসিডেন্ট ধর্ম বিষয়ক মন্ত্রণালয় ( নভেম্বর 2010 থেকে 31 জুলাই 2017 পর্যন্ত, এটা সবার কাছে দিয়ানত হিসেবে পরিচিত) এবং যেমন আইনত সর্বোচ্চ স্তর হিসাবে ইসলামিক স্কলার ইন তুরস্ক এবং উত্তর সাইপ্রাসের তুর্কি প্রজাতন্ত্র.   পটভূমি  মেহমেদ গরমেজ ১৯৬২ সালে তুরস্কের গাজিআনতেপ শহরের নিজিপ এ এক সম্ভ্রান্ত মুসলিম পরিবারে জন্মগ্রহণ করেন। তার মাতামহ ছিলো তুর্কি, এবং পিতামহী কুর্দি।  তিনি ২০১০ সালের নভেম্বর থেকে ১০১৭ সাল পর্যন্ত দিয়ানতের প্রেসিডেন্ট ছিলেন। ১৯৮৭ সালে  আঙ্কারা বিশ্ববিদ্যালয় থেকে ইসলামিক স্টাডিজ এ  অনার্স সম্পন্ন করেন। অনার্স শেষ করার পর প্রখ্যাত হাদীস শাস্ত্রবিদ প্রফেসর ড. সাঈদ হাতীবওলুর অধীনে একই বিশ্ববিদ্যালয় থেকে মাস্টার্স সম্পন্ন করেন। তাঁর মাস্টার্সের থিসিস ছিলো, ‘মুসা জারুল্লাহ বিগিয়েফের চিন্তা ও দর্শন’। ১৯৯৪ সালে “সুন্নত ও হাদীস বুঝা এবং ব্যাখ্যা করার ক্ষেত্রে পদ্ধতিগত সমস্যা” এই বিষয়ের উপরপিএইচডি ডিগ্রি অর্জন করেন। তিনি 2006 সালে অধ্যাপক হন।  তিনি আহমেদ ইয়েসেভি বিশ্ববিদ্যালয়, হাজেত্তেপে বিশ্ববিদ্যালয় এবং আঙ্কারা বিশ্ববিদ্যালয়সহ অনেক বিশ্ববিদ্যালয়, ইন্সটিটিউট ও গবেষণা কেন্দ্রে শিক্ষকতা করেন। বিশ্ববিদ্যালয়ে শিক্ষকতা করার পাশাপাশি তিনি অন্যান্য ক্ষেত্রেও গুরুত্বপূর্ণ ভ‚মিকা পালন করেন। যেমনÑইসলাম শিক্ষা গবেষণা কেন্দ্র প্রতিষ্ঠার ক্ষেত্রে উল্লেখযোগ্য ভ‚মিকা রাখেন। তুরস্কের ইসলামী আন্দোলনের মহান নেতা প্রফেসর ড. নাজমুদ্দিন এরবাকনের সাথে দীর্ঘদিন কাজ করেন।  তিনি তুর্কি, আরবি, ইংরেজি,  এই তিনটি ভাষায় কথা বলেন। তাঁর স্ত্রীর নাম খাদিজা গরমেজ। তাদের তিনটি সন্তান রয়েছে।   বাংলা ভাষায় অনূদিত তাঁর বইসমূহ  ১. সুন্নত ও হাদীস বুঝার মেথডোলজি। ২. ইসলামী জ্ঞানে উসূলের ধারা। ৩. বিশ্বায়নের যুগে ইসলাম, উম্মাহ এবং সভ্যতা। ৪. বিশ্বব্যাপী আখলাকী সংকট।   তথ্যসূত্র   বিষয়শ্রেণী:১৯৬২-এ জন্ম বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি
মুদাচ্ছের বেগ (জন্ম ১৭ এপ্রিল ১৯৭৯, ফয়সালাবাদে) Mudassar Baig  Official website of Paralympic Movement. Retrieved 1 April 2012 একজন পাকিস্তানি প্যারা-অ্যাথলেট।   পটভূমি  স্কুলে ফুটবল খেলতে গিয়ে পা ভেঙ্গে যাওয়ায় বেগ প্রতিবন্ধী হয়ে পড়েন এবং তার চিকিৎসা করা চিকিৎসক তার চিকিৎসায় ব্যাঘাত ঘটায়।  তিনি বিবাহিত ও এক মেয়ে রয়েছে।  তিনি নিজ শহরে পাকিস্তান পোস্টে চাকরি করেন। Spirits of steel dreams of gold by Shamsul Islam / Zainab Imam. Published 26 August 2012 Retrieved 30 August 2012   তথ্যসূত্র   বিষয়শ্রেণী:পাকিস্তানি পুরুষ স্প্রিন্টার বিষয়শ্রেণী:প্রতিবন্ধী পুরুষ ক্রীড়াবিদ বিষয়শ্রেণী:পাকিস্তানি প্রতিবন্ধী ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:প্রতিবন্ধী ট্র্যাক অ্যান্ড মল্লক্রীড়াবিদ
অ্যাশলি মে সেবেরা (জন্ম: নভেম্বর ২৯, ১৯৮৮) হলেন আমেরিকান বডিবিল্ডার, ফিটনেস প্রতিযোগী, মডেল এবং পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে ডানা ব্রুক নামে কুস্তি করেন।  তথ্যসূত্র  বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:মার্কিন নারী পেশাদার কুস্তিগির বিষয়শ্রেণী:ফিটনেস ও ফিগার প্রতিযোগী বিষয়শ্রেণী:পেশাদার কুস্তি ম্যানেজার ও খানসামা বিষয়শ্রেণী:ওহাইওর পেশাদার কুস্তিগির বিষয়শ্রেণী:২১শ শতাব্দীর মার্কিন নারী বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২১শ শতাব্দীর নারী পেশাদার কুস্তিগির
মহিউদ্দিন ইসলামী বিশ্ববিদ্যালয় (এমআইইউ) পাকিস্তানের আজাদ কাশ্মীরের নিরাইন শরীফে অবস্থিত। এমআইইউ স্নাতক ও স্নাতকোত্তর শিক্ষা প্রদান করে। এমআইইউ আজাদ জম্মু ও কাশ্মীর আইনসভা পরিষদের আইন ১-এর অধীনে প্রতিষ্ঠিত হয়।  মহীউদ্দীন ইসলামিক ইউনিভার্সিটির নিরাইন শরীফে আজাদ জম্মু ও কাশ্মির আইন পরিষদের ২০০০ সালের ২১ নং আইন অনুযায়ী প্রতিষ্ঠিত হয়। এটি একটি চার্টার্ড বিশ্ববিদ্যালয় এবং উচ্চ শিক্ষা কমিশন (এইচইসি) এবং পাকিস্তান সরকার দ্বারা স্বীকৃত। বিশ্ববিদ্যালয় দ্বারা অর্জন একাডেমিক শ্রেষ্ঠত্বের ভিত্তিতে, এটি সর্বোচ্চ বিভাগে রাখা হয়েছে - 'W' (A)।  বিশ্ববিদ্যালয়ের প্রধান ক্যাম্পাসটি আজাদ জম্মু এবং কাশ্মীরের নিরাইন শরীফ একাধিক তলাবিশিষ্ট ভবন হিল স্টেশনে অবস্থিত। এটি ১৫ একর এলাকা এবং সমুদ্র পৃষ্ঠ হতে ৬০০০ হাজার ফুট উপরে, গ্রামীণ এলাকা থেকে ১২৫ কি.মি দূরে ইসলামাবাদের পশ্চিমে।   ডিগ্রি প্রোগ্রামগুলো   ডক্টর অব  ফার্মেসী (ফার্ম ডি)  ব্যাচেলর অব মেডিসিন/ব্যাচেলর অব সার্জারি (এমবিবিএস)  ব্যাচেলর অব কম্পিউটার সায়েন্স অব অনার্স (বিসিএস(অনার্স))   ব্যাচেলর অব বিজনেস অ্যাডমিনিস্ট্রেশন অব অনার্স (বিবিএ(অনার্স))   ব্যাচেলর অব কমার্স (বি.কম)  মাস্টার অব কম্পিউটার সায়েন্স (এমসিএস)  মাস্টার্স অব বিজনেস অ্যাডমিনিস্ট্রেশন  (এমবিএ)  মাস্টার অব কমার্স (এম.কম)  তথ্যসূত্র    বহিঃসংযোগ   অফিসিয়াল ওয়েবসাইট  বিষয়শ্রেণী:পাকিস্তানে ইসলামি বিশ্ববিদ্যালয় ও মহাবিদ্যালয় বিষয়শ্রেণী:পাকিস্তানের বেসরকারি বিশ্ববিদ্যালয়
বাংলাদেশ চা গবেষণা ইনস্টিটিউট বাংলাদেশ চা বোর্ডের অধীনস্থ একটি স্বায়ত্তশাসিত প্রতিষ্ঠান।  ইতিহাস পাকিস্তান চা বোর্ড, ১৯৫২ সালে পূর্ব পাকিস্তানে একটি চা গবেষণা স্টেশন প্রতিষ্ঠা করে। বাংলাদেশের স্বাধীনতার পর ১৯৭৩ সালে বাংলাদেশ সরকার স্টেশনটিকে একটি গবেষণা প্রতিষ্ঠানে উন্নীত করে। ভারতের আসামের পরেই উপমহাদেশের সবচেয়ে পুরাতন চা গবেষণা কেন্দ্র রয়েছে শ্রীমঙ্গলে। যা দেখতে প্রচুর পর্যটক আসে।  উপকেন্দ্র বাংলাদেশ চা গবেষণা ইনস্টিটিউটটি বাংলাদেশ ন্যাশনাল এগ্রিকালচারাল রিসার্চ সিস্টেম (নার্স)-এর অন্তর্ভুক্ত ১০টি জাতীয় প্রতিষ্ঠানের মধ্যে অন্যতম। এ প্রতিষ্ঠানের সারাদেশে ৪টি উপকেন্দ্র রয়েছে। উপকেন্দ্রগুলোর   ১টি মৌলভীবাজার জেলার কালিটিতে,   ১টি সিলেট শহরে,   ১টি চট্টগ্রাম জেলার ফটিকছড়িতে এবং সর্বশেষ ২০০১ সালে প্রতিষ্ঠিত   ১টি উত্তরবঙ্গের পঞ্চগড় জেলার তেতুলিয়ায় অবস্থিত।  গবেষণা বিভাগ বিটিআরআই-এর ৮টি গবেষণা বিভাগ রয়েছে। গবেষণা বিভাগগুলো হচ্ছেঃ- ১. মৃত্তিকা রসায়ন, ২. উদ্ভিদ বিজ্ঞান, ৩. কৃষিতত্ত্ব, ৪. কীটতত্ত্ব, ৫. উদ্ভিদ রোগতত্ত্ব, ৬. প্রাণ রসায়ন, ৭. প্রকৌশল, ৮. পরিসংখ্যান ও অর্থনীতি। এ প্রতিষ্ঠানটি বিশ্বের অন্যান্য চা গবেষণা প্রতিষ্ঠানের সমতুল্য।  উদ্ভাবন বিটিআরআই-এর চা বিজ্ঞানীদের উদ্‌ভাবিত প্রযুক্তি ও বৈজ্ঞানিক গবেষণা-জ্ঞান ও অভিজ্ঞতা চা শিল্পের অগ্রগতি ও উন্নয়নে অবদান রেখে যাচ্ছে। চা বিজ্ঞানীরা এ পর্যন্ত বিটি-১ থেকে বিটি-১৬ পর্যন্ত ১৬টি উচ্চ ফলনশীল ও আকর্ষনীয় গুণগতমান সম্পন্ন ক্লোন উদ্‌ভাবন করেছেন। চা বিজ্ঞানীরা সর্বশেষ অধিক ফলনশীল উন্নতজাতের ক্লোন 'বিটি-১৬' আনুষ্ঠানিকভাবে বিমুক্ত করেছেন। এছাড়া চা বিজ্ঞানীরা নিরলস গবেষণা চালিয়ে উদ্ভাবন করেছেন কয়েকটি জেনারেটিভ ক্লোন সমন্বয়ে ৪টি বাইক্লোনাল বীজজাত বিটিএস-১, বিটিএস-২, বিটিএস-৩, বিটিএস-৪সহ একটি পার্লক্লোনাল বীজজাত।  সিলেট অঞ্চলের বিখ্যাত সাতকড়া আচার কিংবা মাছ-মাংসের সঙ্গে এ অঞ্চলে খুবই জনপ্রিয়। সুস্বাদু এ লেবুজাতীয় ফল দিয়ে এবার তৈরি হচ্ছে চা। এরইমধ্যে গবেষকরা সিলেটের এ জনপ্রিয় ফলকে দেশব্যাপী জনপ্রিয় করে তুলতে তৈরি করেছেন ‘সাতকড়া চা’। চায়ের রং হবে অনেকটা কমলা। চা পাতার সঙ্গে সাতকড়ার সংমিশ্রণে তৈরি এ চা। বাংলাদেশ চা গবেষণা ইনস্টিটিউট (বিটিআরআই) শ্রীমঙ্গলের জেনারেল ম্যানেজার খোন্দকার শাহজাহান নিজেই উদ্ভাবন করেছেন নতুন এ চা।http://banglanews24.com/index.php/banglanewsprint/505267 তিনি সাতকড়ার চা ছাড়াও ‘সিলভার চা’ তৈরি করেছেন। তিনি বলেন,  সাতকড়া বৃহত্তর সিলেট অঞ্চলের জনপ্রিয় লেবুজাতীয় ফল। মানুষের জনপ্রিয়তার কথা চিন্তা করে এ ফল থেকে চা তৈরির জন্য তিনমাস যাবত চেষ্টা করে সফল হয়েছি। সাতকড়া চায়ের লেভেলও তৈরি হয়ে গেছে। এর ব্র্যান্ডিং নাম হবে সাতকড়া চা, বাংলাদেশের চা। এরই মধ্যে তিনি সিলভার চা ছাড়াও অর্থডক্স (আদি চা) তৈরি করেছেন। যে চা অর্ধশত বছর আগে তৈরি করা হতো। এ চায়ের বৈশিষ্ট্য হল- লিকার হালকা, ফ্লেভার বেশি। এছাড়াও ডায়বেটিক চা তৈরিরও চেষ্টা চালিয়ে যাচ্ছেন তিনি।  তথ্যসূত্র  বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের চা বাগান বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:বাংলাদেশের কৃষি গবেষণা প্রতিষ্ঠান বিষয়শ্রেণী:বাংলাদেশে চা শিল্প বিষয়শ্রেণী:বাংলাদেশ ভিত্তিক কৃষি সংগঠন বিষয়শ্রেণী:শ্রীমঙ্গল উপজেলা বিষয়শ্রেণী:১৯৭৩-এ প্রতিষ্ঠিত সরকারি সংস্থা
এন্টোনি রফিক খান (জন্ম অক্টোবর ১০, ১৯৮২) একজন আমেরিকান ব্যবসায়ী এবং আমেরিকান ফুটবল এবং এসোসিয়েশন ফুটবল কার্যনির্বাহী কর্মকর্তা। তিনি ন্যাশনাল ফুটবল লিগ (এনএফএল) কর্তৃক পরিচালিত জ্যাকসনবিলে জুগার্স এবং ফুলহ্যাম এফ.সি. এর সহমালিক। তার সাথে খান পেশাদারি কুস্তি সংস্থা অল এলিট রেসলিং এর প্রতিষ্ঠাতা পরিচালক।  টনি খান শিল্পপতি শহিদ খান এর ছেলে, যিনি ২০১১ সালে জুগার্স এবং ২০১৩ সালে ফুলহাম এফ.সি. কিনে নেন।  প্রাথমিক জীবন খান আর্বানা-শ্যাম্পেইন, ইলিনয়ে অক্টোবর ১০, ১৯৮২ সালে জন্মগ্রহণ করেন। তার বাবা শহিদ খান একজন পাকিস্তানি-আমেরিকান শিল্পপতি এবং তার মা এন কার্লোস খান। টনি খান ২০০৭ সালে ইউনিভার্সিটি অব ইলিনয় অ্যাট আর্বানা-শ্যাম্পেইন থেকে অর্থায়নে স্নাতক সম্পূর্ণ করেন।  ব্যবসায়ীক উদ্যোগ ফুটবল জ্যাকসনবিলে জুগার্স খান ২০১২ সালে জ্যাকসনবিলে জুগার্সের সাথে যুক্ত হোন, এবং এখন তিনি ক্লাবটির সিনিয়র ভাইস প্রেসিডেন্ট এর দায়িত্ব পালন করছেন।  ফুলহ্যাম এফ.সি. ফেব্রুয়ারি ২২, ২০১৭ সালে তিনি ফুলহ্যাম ফুটবল ক্লাব এর ভাইস চেয়ারম্যান এবং পরিচালক এর দায়িত্ব গ্রহণ করেন। খান দায়িত্বটি অধিগ্রহণ করার পর এর বিজ্ঞাপনী, গবেষণা এবং একাধিক দিকে ব্যাপক পরিবর্তন আনেন এবং এতে ক্লাব সাফল্য পায়।  পেশাদারি কুস্তি অল এলিট রেসলিং ২০১৮ সালের শেষের দিকে, খান, প্রকাশ করেন তিনি পেশাদারি কুস্তির অনেক বড় ভক্ত, এবং তিনি অল এলিট রেসলিং (এইডাব্লিউ) নামক নতুন পেশাদারি কুস্তি সংস্থা প্রতিষ্ঠা করার লক্ষে বেশকিছু ট্রেডমার্কের জন্য আবেদন করেন। খান এবং তার শিল্পপতি বাবা শহিদ খান সংস্থাটির বড় অর্থদাতা। জানুয়ারি ১, ২০১৯ এ লাস ভেগাস, নেভাডায় ডাবল অর নাথিং শো উপস্থাপনার মাধ্যমে অফিশিয়ালি তাদের যাত্রা শুরু করে। খান সংস্থাটির প্রেসিডেন্ট এবং প্রধান নির্বাহী কর্মকর্তার পদে অসিন রয়েছেন।  এপ্রিল ২৫, ২০১৯ তারিখে, খান এইডাব্লিউ এর জন্য আগামী পাঁচ বছরের পরিকল্পনা প্রকাশ করেন, যেখানে তিনি বলেন “৫ বছরের পরিকল্পনায় প্রথমত, ব্র‍্যান্ড গঠন করা হবে দ্বিতীয়ত, রোস্টার গঠন করা হবে এবং তৃতীয়ত, এইডাব্লিউকে রেসলিং দুনিয়ার এক নাম্বার কুস্তি সংস্থা হিসেবে দর্শকদের কাছে গ্রহণযোগ্য করে তোলা হবে। ”  অন্যান্য ব্যবসায়ী উদ্যোগ তার সাথে খান ট্রুমিডিয়া নামক কোম্পানিরো মালিক এবং চেয়ারম্যান, যা বোস্টনভিত্তিক লিগ ইনোভেটিভ স্পোর্টস এনালাইটিকস কোম্পানি এবং তার সাথে উক্ত কোম্পানি ক্রীড়াঙ্গনের বিভিন্ন লিগের মিডিয়া স্পন্সরও করে থাকে।  ট্রুমিডিয়ার সাথে ২০১৮ সালে খান ট্যালেন্ট ম্যানেজমেন্ট এন্ড এডভাইজার ফার্ম প্রতিষ্টবাপ্রতিষ্ঠা করে, উক্ত ফার্ম দ্বারা খান এবং তার পরিবার বিভিন্ন এক্টিভিস্ট আর্টিস্টকে তার কাজের জন্য অর্থায়ন করে থাকেন।  সম্মান রেসলিং অবসার্ভার নিউজলেটার প্রোমোটার অব দ্য ইয়ার (২০১৯)  তথ্যসূত্র   বহিঃসংযোগ   ফুলহাম এফ.সি. এর তথ্য  Jacksonville Jaguars bio      বিষয়শ্রেণী:১৯৮২-এ জন্ম বিষয়শ্রেণী:অল এলিট রেসলিং বিষয়শ্রেণী:পাকিস্তানি বংশদ্ধুত আমেরিকান ব্যবসায়ী বিষয়শ্রেণী:আমেরিকান ক্রীড়া ব্যবসায়ী ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:পেশাদারি কুস্তি কার্যনির্বাহী বিষয়শ্রেণী:শহিদ খান বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইন বিষয়শ্রেণী:পেশাদার কুস্তির ক্ষমতাধর ব্যক্তি
সুজাতা ভাসসান্ত মনোহর (জন্ম ২৮ আগস্ট ১৯৩৪) হচ্ছেন ভারতের সুপ্রিম কোর্টের একজন অবসরপ্রাপ্ত বিচারক (১৯৯৯ সালে অবসরপ্রাপ্ত) এবং জাতীয় মানবাধিকার কমিশন এর সাবেক সদস্য।Website - LMHWebsite - GNLU  প্রারম্ভের জীবন ও শিক্ষা মনোহর একটি আইনি পেশার সঙ্গে জড়িত পরিবারে জন্মগ্রহণ করেন - তার পিতা কান্তিলাল ঠাকুরদাস দেসাই গুজরাত উচ্চ আদালতের প্রধান বিচারপতি ছিলেন। তিনি মুম্বাইয়ের এরপিনস্টোন কলেজ থেকে স্নাতক হন, এবং পরেলেডি মার্গারেট হল, অক্সফোর্ড যান সেখানে তিনি  দর্শন, রাজনীতি এবং অর্থনীতি অধ্যয়ন করেন।  কর্মজীবন অক্সফোর্ডের পরে, তাকে লিংকন'স ইন বারে ঢাকা হয় এবং তিনি বার পরিক্ষায় ১ম ও ২য় পত্রে প্রথম বারেই পাশ করেন। ভারতে ফিরে এসে তিনি ১৯৫৮ সালে বোম্বে উচ্চ আদালতে অনুশীলন শুরু করেন। তিনি প্রাথমিকভাবে বাণিজ্যিক বিষয় নিয়ে কাজ করেছিলেন, কিন্তু আইনি সহায়তা পরিকল্পনার অধীনে অনেক পারিবারিক আইন মামলাও গ্রহণ করেন। এর আগে ভারতে একটি আনুষ্ঠানিক রাজ্য আইনি সহায়তা কর্মসূচী ছিল, তাই তিনি স্বেচ্ছায় ৩০ টি বেসরকারি সংস্থার সাথে নিজেকে যুক্ত করেন।  প্রায় ২০ বছর অনুশীলন করার পর, ১৯৭৮ সালে বোম্বে উচ্চ আদালতের বিচারক নিযুক্ত হন তিনি, এবং সেই আদালতের প্রথম মহিলা বিচারক হন। ১৯৯৪ সালের জানুয়ারিতে, তিনি বোম্বে উচ্চ আদালতের প্রধান বিচারপতি নিযুক্ত হন, এই পদে অধিষ্ঠিত প্রথম নারী। ১৯৯৪ সালের এপ্রিল মাসে তাকে কেরালা উচ্চ আদালত এর প্রধান বিচারপতি হিসাবে স্থানান্তর করা হয়, আবারও সেই পদে অধিষ্ঠিত প্রথম নারী তিনি। ১৯৯৪ সালের (নভেম্বর) শেষে, উচ্চ আদালতের বিচারক হিসাবে ১৬ বছর দায়িত্ব পালনের পর, তিনি ভারতের সর্বোচ্চ আদালত ভারতের সুপ্রিম কোর্ট-এর,  বিচারক নিযুক্ত হন, সেই পদ থেকে ১৯৯৯ সালে তিনি অবসর গ্রহণ করেন।  বিচারক হিসাবে, তিনি রাজনৈতিক ও জনসাধারণের চাপের বিরুদ্ধে আইনের শাসন রক্ষায় দৃঢ়ভাবে স্বাধীন অবস্থান গ্রহণ করেন  অবসর গ্রহণের পর তাকে জাতীয় মানবাধিকার কমিশনে নিযুক্ত করা হয়।  তিনি লেডি মার্গারেট হল, অক্সফোর্ডের সম্মানীয় সহকর্মী এবং লন্ডনের লিঙ্কন ইন এর সম্মানীয় বেঞ্চার (ইংল্যান্ডের আইনজীবী সম্প্রদায়ের প্রভাবশালী সদস্য)।  তিনি অক্সফোর্ড বিশ্ববিদ্যালয়ের কমনওয়েলথ আইন সাময়িকির পৃষ্ঠপোষক।  তথ্যসূত্র  বিষয়শ্রেণী:ভারতীয় বিচারক বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় আইনজীবী বিষয়শ্রেণী:ভারতীয় রাজনীতিবিদ বিষয়শ্রেণী:কেরল উচ্চ আদালতের প্রধান বিচারপতি বিষয়শ্রেণী:২০শ শতাব্দীর ভারতীয় বিচারক বিষয়শ্রেণী:ভারতের সুপ্রিম কোর্টের বিচারপতি বিষয়শ্রেণী:তামিলনাড়ুর শিক্ষাবিদ
ফালেউ মধ্য দক্ষিণ প্রশান্ত মহাসাগরের সামোয়ার মানোনো দ্বীপের চারটি ছোট ঐতিহাসিক গ্রামের একটি। গ্রামের জনসংখ্যা ২৫০ জন।  মানোনো দ্বীপের অন্যান্য গ্রামগুলি হল লেপুইয়া, আপাই এবং সালুয়া । মানোনো দ্বীপের সমস্ত বসতি আইগা-ই-লে-তাইয়ের রাজনৈতিক জেলার মধ্যে পড়ে।  ফালেউ হল মেথডিস্ট মিশনের আনুষ্ঠানিক আগমনের স্থান। মেথডিস্ট রেভ. পিটার টার্নার ১৮ জুন, ১৮৩৫ সালে ফালেউতে অবতরণ করেন। এই ঐতিহাসিক ঘটনাকে স্মরণ করার জন্য এখানে একটি স্মৃতিসৌধ দাঁড়িয়ে আছে।  এই গ্রামগুলির মধ্যেও উপবিভাগ রয়েছে যা গ্রামগুলির মধ্যে পিটো নুউ বা ছোট এলাকাগুলিকে নোট করে। মানোনো তাই এই দ্বীপের স্থানীয় এবং ঐতিহ্যবাহী শব্দ, কারণ তাই শব্দের অর্থ 'সমুদ্রপথ'। মানোনো উটা প্রধান উপোলু দ্বীপে অবস্থিত।  মানোনো উতা এবং মানোনো তাইয়ের ভৌগোলিক বিচ্ছিন্নতা সত্ত্বেও, লোকেরা ঘনিষ্ঠ আত্মীয়তা এবং ইতিহাসের সাথে এক গ্রাম। মানোনো উতার বাসিন্দারা পরিবার, যারা মানোনো তাইতে বসবাস করেন তাদের আত্মীয়।  মানোনো দ্বীপটি অ্যাপলিমা প্রণালীর তিনটি দ্বীপের মধ্যে একটি যা দেশের দুটি প্রধান দ্বীপ উপোলু এবং সাভাইকে আলাদা করে। প্রণালীর অন্যান্য দ্বীপগুলি হল অ্যাপোলিমা এবং নুউলোপার ক্ষুদ্র জনবসতিহীন দ্বীপ।   তথ্যসূত্র   বিষয়শ্রেণী:আইগা-ই-লে-তাইয়ের জনবহুল স্থান
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  ~ যুদ্ধমন্ত্রী আলাপ ০৫:০৩, ১৫ ডিসেম্বর ২০১৮ (ইউটিসি) সেলিনা আহমেদ   – (অপসারণের প্রস্তাবনা দেখুনলগ দেখুন) () উইকিপিডিয়ার মৌলিক মানদণ্ডে নিবন্ধটির বিশ্বকোষীয় উল্লেখযোগ্যতা নেই। ~মহীন (আলাপ) ০৪:১৩, ৫ ডিসেম্বর ২০১৮ (ইউটিসি)  বিজ্ঞাপনমূলক মনে হচ্ছে। সে যাই হোক, বিশ্বকোষীয় মানে উত্তীর্ণ নয়। অপসারণ করা হোক। —আ হ ম সাকিব বার্তা ১৫:৫৫, ৭ ডিসেম্বর ২০১৮ (ইউটিসি)   কেন উল্লেখযোগ্য তা পরিস্কার নয়।--মাসুম-আল-হাসান (আলাপ) ০৯:১৩, ৯ ডিসেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ফরহাত বানু ঢাকা নবাব পরিবারের একজন সদস্য এবং ব্রিটিশ ভারতে বঙ্গীয় আইন পরিষদের সদস্য ছিলেন। তার বাবা ছিলেন খাজা আতিকুল্লাহ, ঢাকার তৃতীয় নবাব খাজা আহসানুল্লাহর ছেলে এবং চাচা ছিলেন ঢাকার চতুর্থ নবাব স্যার খাজা সলিমুল্লাহ।   পেশা  ফরহাত বানু ব্রিটিশ রাজ্যের বৃহত্তম আইনসভা বঙ্গীয় আইন পরিষদের সদস্য ছিলেন। তিনি মূল কমিটির সদস্য ছিলেন এবং কমিটিতে ২১ জন নারী সদস্যের একজন তিনি ছিলেন। তিনি বাঙালি বিধানসভায় ১৯৪৪ সালের অরফানজেস এবং উইডো হোম অ্যাক্টের সূচনা করেন। তিনি নারী রক্ষী সমিতির সচিব কুমুদিনী বসুকে বিলটির একটি কপি দেন।   ব্যক্তিগত জীবন  ফরহাত বানুর বাবা নবাবজাদা খাজা আতিকুল্লাহ এবং চাচা নবাব খাজা সলিমুল্লাহ ছিলেন ঢাকার চতুর্থ নবাব খাজা আহসানুল্লাহের ছেলে। তিনি ১৯১২ সালে ঢাকার নবাব পরিবারের খাজা শাহাবুদ্দিনের সাথে বিয়ে করেন। খাজা শাহাবুদ্দীন পাকিস্তানের উত্তর - পশ্চিম সীমান্ত প্রদেশের গভর্নর ছিলেন এবং পাকিস্তানের মন্ত্রিসভার একজন মন্ত্রী হিসেবে দায়িত্ব পালন করেছিলেন। খাজা শাহাবুদ্দিন ১৯৭৭ সালের ৯ ফেব্রুয়ারি পাকিস্তানের করাচীতে মারা যান। তার ছেলে খাজা ওয়াসিউদ্দিন লেফটেন্যান্ট জেনারেল ছিলেন। তার অন্য ছেলে খাজা জাকিউদ্দিন ছিলেন পূর্ব পাকিস্তানের একজন ব্যাংকার। জাকউদ্দিন বিগম বিনো জাকউদ্দিনের সাথে বিয়ে করেছিলেন, তাদের দুই মেয়ে আলমাস জাকউদ্দিন ও ইয়াসমিন মুর্শেদ ও এক পুত্র জহেদ জাকউদ্দিন ছিলেন। তার স্বামীর ভাইপো, হাশমত আরা বেগম খন্দকার ফজলে সোবহানকে বিয়ে করেন, তাদের এক পুত্র, বিখ্যাত অর্থনীতিবিদ রেহমান সোবহান।   তথ্যসূত্র   বিষয়শ্রেণী:বাঙালি রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ঢাকার নবাব পরিবারের সদস্য বিষয়শ্রেণী:২০শ শতাব্দীর বাঙালি বিষয়শ্রেণী:১৯৭৭-এ মৃত্যু বিষয়শ্রেণী:বঙ্গীয় আইনসভার সদস্য ১৯৩৭-১৯৪৫ বিষয়শ্রেণী:২০শ শতাব্দীর পাকিস্তানি নারী রাজনীতিবিদ
ভস্কড ১ () হলো হলো সোভিয়েত ইউনিয়নের সপ্তম মনুষ্যবাহী মহাকাশ ভ্রমণ কার্যক্রম। এটি ১৯৬৪ সালের ১২ অক্টোবর তারিখে উৎক্ষেপণ করা হয় এবং ১৩ তারিখে তা পৃথিবীতে প্রত্যাবর্তন করে। এর তিন মহাকাশ ভ্রমণকারী হলেন ভ্লাদিমির কোমারভ, কন্সটান্টিন ফিয়োকটিস্টোভ এবং বরিস ইগোরভ।   অভিযাত্রী    বিকল্প অভিযাত্রী    সংরক্ষিত অভিযাত্রী    মিশন পরামিতি   ভর:   পেরিজি:   অ্যাপোজি:   প্রবণতা: ৬৪.৭°  সময়কাল: ৮৯.৬ মিনিট।   আরও দেখুন  Voskhod Spacecraft "Globus" IMP navigation instrument   টীকা    তথ্যসূত্র    বহিঃসংযোগ   বিষয়শ্রেণী:ভস্কড কর্মসূচি